ฝุ่น PM 2.5 คลุ้งกทม.-ปริมณฑล ฟาก “สมุทรปราการ” อ่วมสุด 67 มคบ.
กรุงเทพฯและปริมณฑล ค่าฝุ่นละอองเกินมาตรฐาน(PM 2.5) พุ่ง! สมุทรปราการอ่วมสุด 67 ไมโครกรัม กทม.เขตพระนคร-ภาษีเจริญ สูงสุด 62 ไมโครกรัม
กรุงเทพฯและปริมณฑล ค่าฝุ่นละอองเกินมาตรฐาน(PM 2.5) พุ่ง! สมุทรปราการอ่วมสุด 67 ไมโครกรัม กทม.เขตพระนคร-ภาษีเจริญ สูงสุด 62 ไมโครกรัม
7 ม.ค. 2563

ผู้สื่อข่าวรายงานว่า วันนี้ ( 7 ม.ค.63) กรมควบคุมมลพิษ(คพ.) รายงานข้อมูลคุณภาพอากาศในพื้นที่กรุงเทพมหานครและปริมณฑล ประจำวันที่ 7 มกราคม 2563 เวลา 7.00 น. โดยระบุว่า ผลการติดตามตรวจสอบคุณภาพอากาศในพื้นที่กรุงเทพมหานครและปริมณฑล โดยกรมควบคุมมลพิษร่วมกับกรุงเทพมหานคร จำนวน 48 สถานี ตรวจพบสารมลพิษทางอากาศเกินมาตรฐานได้แก่ ฝุ่นละออง ขนาดไม่เกิน 2.5 ไมครอน (PM2.5) ตรวจวัดค่าได้ 35 – 67 ไมโครกรัม/ลูกบาศก์เมตร (ค่ามาตรฐานไม่เกิน 50 มคก./ลบ.ม)
โดยพบว่าปริมาณฝุ่นละอองมีแนวโน้มเพิ่มขึ้นเกือบทุกพื้นที่เมื่อเทียบกับช่วงเช้าของเมื่อวาน  ซึ่งพื้นที่ที่มีปริมาณฝุ่นละอองเกินค่ามาตรฐานและเริ่มมีผลกระทบต่อสุขภาพ 26 พื้นที่  ซึ่ง ต.ปากน้ำ อ.เมือง จ.สมุทรปราการ คือพื้นที่ที่มีค่าฝุ่นละอองเกินมาตรฐาน สูงสุดอยู่ที่ 67 ไมโครกรัม  รองลงมา คือ ต.ทรงคะนอง อ.พระประแดง จ.สมุทรปราการ 65 ไมโครกรัม

ขณะที่ทางด้าน กองจัดการคุณภาพอากาศและเสียง สำนักสิ่งแวดล้อม กทม. รายงานสถานการณ์ฝุ่นละอองในพื้นที่กรุงเทพมหานคร โดยสรุปผลการตรวจวัด PM 2.5 ค่าเฉลี่ย 24 ชั่วโมง ตรวจวัดได้ 39-62 ไมโครกรัม/ลูกบาศก์เมตร (มคก./ลบ.ม.) พบว่าเกินมาตรฐาน จำนวน 17 พื้นที่ ซึ่งพื้นที่เขตพระนคร ภายในสำนักงานเขตพระนคร และ เขตภาษีเจริญ หน้ามหาวิทยาลัยสยาม มีค่าฝุ่น PM 2.5 สูงสุดที่ 62 ไมโครกรัม
 
ค่าฝุ่นละอองเกินมาตรฐาน 17 พื้นที่กรุงเทพมหานคร ได้แก่
เขตสัมพันธวงศ์ บริเวณหน้าหัวมุม ซุ้มประตูเฉลิมพระเกียรติ (วงเวียนโอเดียน) : มีค่าเท่ากับ 53 ไมโครกรัม
เขตวังทองหลาง ด้านหน้าปั๊มน้ำมัน เอสโซ่ ซ.ลาดพร้าว 95 : มีค่าเท่ากับ 55 ไมโครกรัม
เขตปทุมวัน บริเวณหน้าห้างสามย่านมิตรทาวน์ : มีค่าเท่ากับ 60 ไมโครกรัม
เขตบางรัก ข้างป้อมตำรวจหน้าลานบางรักเลิฟลี่ พลาซ่า : มีค่าเท่ากับ 51 ไมโครกรัม
เขตบางคอแหลม บริเวณป้อมตำรวจสี่แยกถนนตก : มีค่าเท่ากับ 60 ไมโครกรัม
เขตยานนาวา ใกล้ธนาคารกรุงศรีอยุธยา สำนักงานใหญ่ : มีค่าเท่ากับ 55 ไมโครกรัม
เขตลาดกระบัง ด้านหน้าโรงพยาบาลลาดกระบังข้างป้อมตำรวจ : มีค่าเท่ากับ 54 ไมโครกรัม
เขตคลองสาน บริเวณหน้าห้องสมุดใต้สะพานสมเด็จพระเจ้าตากสิน : มีค่าเท่ากับ 58 ไมโครกรัม
เขตบางกอกน้อย บริเวณหน้าสถานีตำรวจรถไฟบางกอกน้อย : มีค่าเท่ากับ 60 ไมโครกรัม
เขตภาษีเจริญ หน้ามหาวิทยาลัยสยาม (ประมาณซอยเพชรเกษม 36) : มีค่าเท่ากับ 62 ไมโครกรัม
เขตบางเขน ภายในสำนักงานเขตบางเขน : มีค่าเท่ากับ 59 ไมโครกรัม
เขตบางพลัด ภายในสำนักงานเขตบางพลัด : มีค่าเท่ากับ 51 ไมโครกรัม
เขตบางขุนเทียน ภายในสำนักงานเขตบางขุนเทียน : มีค่าเท่ากับ 59 ไมโครกรัม
เขตพระนคร ภายในสำนักงานเขตพระนคร : มีค่าเท่ากับ 62 ไมโครกรัม
เขตคลองเตย ภายในสำนักงานเขตคลองเตย : มีค่าเท่ากับ 59 ไมโครกรัม
เขตหลักสี่ ภายในสำนักงานเขตหลักสี่ : มีค่าเท่ากับ 53 ไมโครกรัม
เขตบึงกุ่ม ภายในสำนักงานเขตบึงกุ่ม : มีค่าเท่ากับ 55 ไมโครกรัม
 
ทั้งนี้ คาดว่า ค่า PM2.5 มีแนวโน้มเพิ่มขึ้น จึงขอแนะนำให้ประชาชนที่อยู่ในพื้นที่ที่คุณภาพอากาศอยู่ในระดับเริ่มมีผลกระทบต่อสุขภาพ-มีผลกระทบต่อสุขภาพ ให้เฝ้าระวังสุขภาพ หากมีอาการเบื้องต้น เช่น ไอ หายใจลำบาก ระคายเคืองตา ควรลดระยะเวลาการทำกิจกรรมกลางแจ้งโดยเฉพาะ ผู้สูงอายุ เด็กและผู้ป่วยทางเดินหายใจ และใช้อุปกรณ์ป้องกันตนเองหากเกิดความจำเป็น